《夜雨晓起方觉》
宋代·巩丰

夜雨鸣檐送五更，不惊高卧最多情。
窗间细视花无恙，墙外随听屐有声。
数把柔丝堤柳嫩，一奁方镜闸波清。
出门眼界殊明洁，但觉春寒处处生。

作者简介：（1148—1217）宋婺州武义人，字仲至，号栗斋。少受学于吕祖谦。孝宗淳熙十一年以太学上舍对策及第。历知临安县，政尚宽简。迁提辖左藏库卒。擅文辞，片词半牍，皆清朗得言外趣。尤工为诗。有《东平集》。